Kristine Vikse

Kristine Bruvik Vikse (s. 1973) on norjalainen muotisuunnittelija, joka tunnetaan lasten- ja naistenvaatemallistoistaan. Vikse voitti vuoden 2012 Oslo Fashion Week -messujen ”Who’s Next” -palkinnon. Vuonna 2013 hänet valittiin 12 suunnittelijan joukkoon Mercedes-Benzin SL-sarjan lokakuussa järjestettyjen 60-vuotisjuhlallisuuksien suunnitteluun Lontoossa.

Vikse aloitti toimintansa MeMini-lastenvaatemallistollaan vuonna 2006, jolloin hän myi vaatteita suoraan varastostaan  Haugesundissa. Vuonna 2012 hänen mallistoaan myytiin Norjassa yli 95 liikkeessä. Viksen mallistoja myydään Norjan lisäksi myös Ruotsissa, Suomessa, Britanniassa, Kanadassa ja Japanissa.

Viksen muita vaatemerkkejä ovat Birgit by Kristine Vikse ja Fragments of Norway.

Lähteet

Aiheesta muualla
 Kristine Viksen sivusto 

Norjalaiset muotisuunnittelijat
Vuonna 1973 syntyneet
Elävät henkilöt
Vaatemerkit